Више села зелена ливада


Више села зелена ливада 
Више села зелена ливада,
У ливади дивно оро игра
У том ору Дамњанова љуба
Пуче пушка из зелена луга
Пуче пушка а Дамњан ми паде
Дамњан паде а љуба допаде:
„Еј, Дамњане, моје љуте ране!
Косе режем те ти ране тежем
Сузе роним те ти ране спирам.”

Имена лица од којих су забележене песме 

Милица уд. Станојла Јеремића б. тежака из села Смедовца.

Народне песме у Крајини

Више села зелена ливада
Више села зелена ливада,
У ливади бунар воде хладне,
Код бунара прострто сиџаде,
На сиџаде заспало чељаде.
Њу ми буди најмлађе братанче:
„Диг’ се, тето, чудо да гледамо,
Како коси младо нежењено:
Први откос — трава детелина,
Други откос — смиље и босиље,
Трећи откос — крстати босиљак.
Диг’ се, тето, чудо да гледамо,
Како коси младо нежењено!”

Извори  

Љубавне песме‎